Disney va lansa o noua colecție de îmbrăcăminte LGBTQ+ 2022 pentru copii.
Disney va lansa o nouă colecție de îmbrăcăminte LGBTQ+ pentru copii, iar veniturile din vânzări vor fi donate diferitelor organizații de caritate LGBTQ+. Disney a lansat luni o nouă linie de îmbrăcăminte LGBTQ+ pentru copii, pe fondul scandalului din statul Florida privind drepturile parentale. Linia nouă de îmbrăcăminte prezintă steagul curcubeu "Pride" imprimat pe tricouri, haine pentru bebeluși, brățări, pulovere, șosete, rucsacuri și alte articole.
Disney va lansa o nouă colecție de îmbrăcăminte LGBTQ+ pentru copii, iar veniturile din vânzări vor fi donate diferitelor organizații de caritate LGBTQ+.Mai multe produse încorporează culorile steagului LGBTQ+ cu personaje fictive Disney, cum ar fi Mickey Mouse. Sunt disponibile și selecțiile Star Wars, Marvel și Pixar cu tematică Pride. Articolele sunt vândute în magazinele Disney, magazinul online "shopDisney" și în toate parcurile tematice Disney, conform Fox News."Colecția Disney Pride a fost creată de angajații și aliații LGBTQIA+ de la The Walt Disney Company și este o reflectare a contribuțiilor lor incredibile și a locului lor în centrul companiei", a transmis Disney. "Suntem solidari cu comunitatea noastră LGBTQ+ de pretutindeni", a completat compania.Compania a produs haine pentru copii LGBTQ+ în fiecare an din 2018, dar linia de îmbrăcăminte a fost redenumită anul acesta din "Colecția Rainbow Disney" în "Colecția Disney Pride".Disney a mai spus într-o declarație că totalul încasărilor din vânzările colecției până pe 30 iunie, ultima zi a lunii Pride, vor fi donate diferitelor organizații caritabile LGBTQ+. Anterior, compania dona doar un mic procent din profiturile liniei de îmbrăcăminte.Foto: Shopdisney.comAnunțul vine pe fondul luptei de luni lungi a Disney cu guvernatorul din Florida Ron DeSantis și alți parlamentari de stat republicani pentru opoziția publică a companiei față de legislația statului privind drepturile parentale în educație, care a fost semnată în martie.H.B. 1557, numit de critici drept proiectul de lege "Nu spuneți gay", chiar dacă legea nu menționează o interdicție a cuvântului gay, interzice instruirea privind orientarea sexuală și identitatea de gen în clasele de la grădiniță până la clasa a treia și limitează discuțiile neadecvate în funcție de vârstă despre sexualitate la alte clase. Legea nu interzice discuțiile întâmplătoare privind orientarea sexuală și identitatea de gen.Disney a condamnat legea într-o declarație la sfârșitul lunii martie, spunând că "nu ar fi trebuit niciodată să fie adoptată și nu ar fi trebuit să fie semnată"."Obiectivul nostru ca companie este ca această lege să fie abrogată de către legislativ sau respinsă în instanțe și rămânem angajați să sprijinim organizațiile naționale și de stat care lucrează pentru a realiza acest lucru", transmitea compania. "Suntem dedicați să susținem drepturile și siguranța membrilor LGBTQ+ din familia Disney, precum și comunitatea LGBTQ+ din Florida și din întreaga țară", au completat reprezentanții Disney.DeSantis a răspuns companiei prin semnarea unei legi care revocă statutul fiscal special al Disney World, care a permis parcului de distracții să fie stat în stat.